1. **Na Qaravi tevoro kei na Mate:**
   * **Na yalo e sega ni mate rawa.**
     + Ia na I vola tabu e vakatavuvulitaka ni noda bula e kovuti “ena tolu na ka”: “yaloda, lomada kei na yagoda.” 1Cesa 5:23). E vakatavuvulitaka tale ga ni o ratou na tolu na ka oqo eratou bula veikabiti ga Vtkvu 2:7 e vakatavuvulitaka ni Kalou e bulia e na yago, ceguva ena I cegu ni bula (yalo) ka yaco me yalo bula – “tamata” (“tamata,” vaka Iperiu, na *nefesh* = “soul”).
     + Ni sa takali vei keda na I cegu ni bula, sa oti talega e kea na noda bula. E sega tale ni dua na tikida e bula tiko ni da sa mate. Sa mate na yago, sa lesu nai cegu ni bula vua ka solia, ia na yalo bula (tamata), ka dagodago ni ka e rua oqo sa sega talega ni qai kunei. (Dauvunau 12:1-7; Isikeli 18:20; Jope 7:7-9).
     + Mai na gauna e curu kina ki vuravura na I valavala ca, o Setani sa vakayagataki ira tiko na tamata era dau veivosaki kei ira na mate me ra kila kina na veigauna sa oti se gauna se bera mai.
     + Na I Vola Tabu e vakatavuvulitaka “ni ra sa tamata vakasisila vei Jiova ko ira kecega era sa kitaka na veika oqo (V/rua 18:10-12). Sa I sau ni cala oqo na mate (Vunau ni Soro 20:27).
   * **Na Mate ena Veiyalayalati Makawa.**
     + E dina ni sega ni dua e cavuta rawa ena gauna ni somate, “na wekai keitou sa gole vakadodonu ki eli,” ia e levu na tukuni yalo era vakatavuvulitaka ni, o ira na “tamata vinaka” ni ra mate, era lako cake vakadodonu ki Lomalagi me ra tiko vata kei Jisu,ka o ira na “tamata ca” era totogitaki. Ia na cava ga na ka e vakatavuvulita -ka ki vei keda na I Vola Tabu?
       1. E rawa beka ni da vakavinavinakataka na Kalou ni da sa mate oti? Same 115:17
       2. Era kila li na mate na veika e yacovi ira nodra vuvale kei na I tokani? Jope 14:21
       3. E rawa li ni ra veivosaki o ira na mate kei ira na bula? Dauvunau 9:6
       4. Era kila rawa li e dua na ka o ira na mate? Dauvunau 9:5
       5. Era rawa li ni kitaka e dua na cakacaka o ira na mate? Dauvunau 9:10
     + Na Veiyalayalati Makawa e vakatavuvulitaka ni mate e dua ga na tadra. Eda moce ka yadra ga ni sa kacivi keda lesu na Kalou ki ne (1 Tui 2:10; 14:20; Taniela 12:13).
   * **Na mate ena Veiyalayalati Vou**
     + Na Veiyalayalati Vou, e vakatavuvulitaka, me vakataka ga na Veiyalayalati Makawa, ni mate sai koya eda moce ga ka na vakayadrati keda mai kina o Jisu (Jn. 11:11-14; Jn. 5:28-29).
     + Na I vola ki Cesalonaika e vosa kina vei ira o Paula ka tukuni “Ira era moce tu,” oya, o ira era sa mate oti, ka tukuna kina ni ra na tucake tale me lako vata kei Jisu ena nona Lesu Vakarua Mai. (1Cesa. 4:13-18). Kevaka me vakabauta o Paula ni ra lako vakadodonu ki vei Jisu o ira na tamata vakabauta ni ra samate, ke a tukuna beka me vaka ko ya ki vei ira.
     + Ni tukuni ira na mate, o Paula e kaya ni ra na qai vakabulai sara “ena nona lako mai,” ka segai ni se bera ni lako mai. (1Koro. 15:22-24). E kaya talega ni “eda na sega ni moce kece.” O ira na bula era na vakamataliataki vakasauri sara, o ira na mate era sa tucake ka vakamataliataki e liu (1Koro. 15:51-52).
     + Na tucake tale sai koya na ki kina lako vei Jisu. Ke sega na tucake tale, ke sega na vakabulai (1Koro. 15:13-18). Na tucake tale sai koya na gauna eda rawata kina na noda I votavota, ka dodonu ga me da waraka kina na gauna oya. (1P. 1:3-5).
2. **Qaravi Tevoro ena gauna e muri sara:**
   * **Vakatakilakila kei na veika veivakurabuitaki.**
     + Na qaravi tevoro e dua na I vakarau ka liutaki vakadodonu saraga mai vei Setani, ka kena yavu ni sega ni mate rawa na yalo. O ira ka muria era vakabauta ni rawa ni ra veitaratara vata kei ira na mate, ka tukuna tale ga ni rawata kina na kaukauwa tani.
     + Ena yaco na gauna ni na vakatarai ira me ra vakayacora na ka veivakurabuitaki levu ka na vakurabuitaki ira era raica (Mk. 13:22; 2Cesa. 2:9; Vtkla. 7:1 ; 13:13-14 ).
     + Na veivakadeitaki ga ni noda kilaka mai na Vosa ni Kalou, kei na vakabau ti Jisu vakaoti, eda na rawata kina me vorata nai otioti ni veitemaki ni meca (Aisea 8:20; Eph. 6:13).
   * **Na I naki ni qaravi tevoro.**
     + Ai naki nei Setani me na qaqa ena nona valuta na Kalou, me vakamalumalumutaka na Nona matanitu, ka dabe ena nona I dabedabe vakatui (Aisea 14:13-14). Me rawata oqo, e vakayagataka na I vadi cava ga me rawai ira kina na tamata, vakatekivu ena kaukauwa vaka politiki ka liutaki keda (Vakatakila 16:12-14).
     + “Na ulunivanua cere ni I talanoa ni veivakacalai levu oqo sai koya na nona na vakacavutaki koya vakataki koya o Setani me Karisito” (EGW “The Great Controversy”, Chapter 39 p. 625.)
     + Ia o Jisu, ena gauna saraga oya, ena muduka kina nai talanoa qo. (Vtkila. 16:15). O Setani na meca vakadrukai. Vakadrukai vei Karisito, ka vakadrukai vei ira era kabita na nona dra (1Jn. 2:14; 4:3-4; Vtkila. 3:21; 5:5; 12:11).